AFRIKAANSE OPSOMMING: Hierdie tesis beskryf die ontwikkeling van 'n GPS gebaseerde tyd stempel en skedulerings sisteem met die oog op kragstelsel toepassings. Ingesluit by hierdie toepassings is wye area metings op elektriese kragstelsels, asook foutopsporing op hoogspanning transmissielyne. Die ontwikkelde sisteem gebruik 'n mikrobeheerder en 'n GPS ontvanger om 'n aanboord mikrosekonde-akkurate horlosie te sinkroniseer met 'n internasionale tyd standaard. Dus kan die ontwikkelde sisteem 'n akkurate GPS gesinkroniseerde tyd stempel aan 'n snellersein heg. Hierdie tyd stempel kan gebruik word in hoogspanning transmissielyn foutopsporing. Die sisteem kan ook 'n snellersein genereer op 'n vooraf geprogrammeerde tyd. Hierdie snellersein kan gebruik word om belangrike data van elektriese kragstelsels te versamel, deur gebruik te maak van bestaande dataversamelingstelsels. Die sisteem was ontwerp en getoets in laboratorium toestande. Alhoewel die stelselontwerp is om alleenstaande te funksioneer, is 'n beheer rekenaar gebruik om, met die hulp van ontwikkelde sagteware, die sisteem te beheer en data af te laai. 'n Tyd stempel is aan 'n aantal snellerseine geheg en hierdie data is afgelaai na 'n beheer rekenaar. Die sisteem is ook geprogrammeer om 'n aantal snellerseine te genereer op vooraf gedefinieerde tye. Die data wat uit hierdie toetse versamel is, is bespreek. In vergelyking met bestaande kommersiële stelsels is die ontwikkelde stelsel se lae koste, akkuraatheid en programmeerbaarheid eienskappe wat die stelsel geskik maak vir 'n wye verskeidenheid van tyd-kritieke dataversameling toepassings.